
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1844 

13 Δεκεμβρίου 2004 


ΑΠΟΦΑΣΕΙ Σ 

Αριθ. 313875 

Καθορισμός συμπληρωματικών μέτρων για την εφαρμο¬ 
γή διατάξεων των ΚΑΝ(ΕΟΚ) 1906/1990 και 1907/1990 
του Συμβουλίου σχετικά με ορισμένους κανόνες εμπο¬ 
ρίας για το κρέας πουλερικών και ορισμένες προδια¬ 
γραφές εμπορίας για τα αυγά αντίστοιχα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν.992/1979 «Περί οργά¬ 
νωσης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδος στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων». (Α' 280). 

β) Του άρθρου 1 παρ. 1,2,3του Ν. 1338/1983 «Εφαρμο¬ 
γή του κοινοτικού δικαίου» (Α' 34) όπως τροποποιήθηκε 
με το άρθρο 6 του Ν. 1440/1984 «Συμμετοχή της Ελλάδος 
στο κεφάλαιο , στα αποθεματικά και στις προβλέψεις της 
Ευρωπαϊκής Κοινότητας ΑΝΘΡΑΚΟΣ ΚΑΙ ΧΑΛΥΒΟΣ και 
του Οργανισμού Εφοδιασμού ΕΥΡΑΤΟΜ» (Α' 70) και του 
άρθρου 65του Ν. 1892/1990 (Α'101). 

γ) Του άρθρου 29Ατου Ν.1558/1986 «Κυβέρνηση και κυ¬ 
βερνητικά όργανα» (Α' 137),όπως αυτό προστέθηκε με το 
άρθρο 27του Ν. 2081/1992 (Α' 154) καιαντικαταστάθηκεαπό 
το άρθρο 1 παρ. 2α του Ν. 2469/1997 (Α'38) και το γεγονός 
ότι από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

δ) Του Π.Δ. 402/1988 (Α' 187) «Οργανισμός Υπουργείου 
Γεωργίας» όπως τροποποιήθηκε και ισχύει, καθώς καιτης 
Απόφασης του Πρωθυπουργού Κωνσταντίνου Καραμαν¬ 
λή (Β’ 513)με αριθ. Υ1/2004 «μεταβολή τίτλων Υπουργεί¬ 
ων και καθορισμός της σειράς τάξης των Υπουργείων». 

ε) Του Ν. 2637/1998 «Σύσταση Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού και 
Εγγυήσεων, Οργανισμού Πιστοποίησης και Επίβλεψης Γε¬ 
ωργικών Προϊόντων, Γενικών Διευθύνσεων και θέσεων 
προσωπικού στο Υπουργείο Γεωργίας» και «Εταιρείας 
Αξιοποίησης Αγροτικής Γης Α.Ε. και άλλες διατάξεις» (ΦΕΚ 
Α' 200) όπως τροποποιήθηκε και συμπληρώθηκε με το άρ¬ 
θρο 29 παράγραφοι 9 έως 17 του Ν. 3147/2003 (Α' 135). 


στ) Του άρθρου 33 του Ν. 2538/1997 (Α'242) όπως τρο¬ 
ποποιήθηκε και συμπληρώθηκε με το άρθρο 33 του Ν . 
3147/2003 (Α' 135). 

2. Την ανάγκη τροποποίησης και συμπλήρωσης της 
269281/18.7.2002 ΚΥΑ (Β’ 955) σχετικά με τον καθορισμό 
συμπληρωματικών μέτρων για την εφαρμογή διατάξεων 
των ΚΑΝ. (ΕΟΚ)-1906/1990 και 1907/1990 του Συ μβουλίου 
σχετικά με ορισμένους κανόνες εμπορίας για το κρέας 
πουλερικών και ορισμένες προδιαγραφές εμπορίας για 
τα αυγά αντίστοιχα. 

3. Τους κανονισμούς: 

α) ΚΑΝ (ΕΟΚ)2771/1975 του Συμβουλίου της 29.10.1975 
(1282) «περί κοινής οργανώσεως αγοράς στον τομέα των 
αυγών» όπως τροποποιείται και ισχύει κάθε φορά. 

β) ΚΑΝ (ΕΟΚ)2777/1975 του Συμβουλίου της 29.10.1975 
(1282) «περί κοινής οργάνωσης αγοράς στον τομέα του 
κρέατος πουλερικών όπως τροποποιείται και ισχύει κάθε 
φορά. 

γ) ΚΑΝ (ΕΟΚ) 1906/1990 του Συμβουλίου της 26.6.1990 
(1173) «σχετικά με ορισμένους κανόνες εμπορίας για το 
κρέας των πουλερικών» όπως τροποποιείται και ισχύει κά¬ 
θε φορά. 

δ) ΚΑΝ(ΕΟΚ) 1538/1991 της Επιτροπής «γιατον καθορι¬ 
σμό λεπτομερών κανόνων ενόψει της εφαρμογής του 
ΚΑΝ.1906/1990 του Συμβουλίου σχετικά με ορισμένους 
κανόνες εμπορίας για το κρέας πουλερικών» όπως τρο¬ 
ποποιείται και ισχύει κάθε φορά. 

ε) ΚΑΝ (ΕΟΚ) 1907/1990 του Συμβουλίου της 26.6.1990 
(1173) «σχετικά με ορισμένες προδιαγραφές εμπορίας 
για τα αυγά» όπως συμπληρώθηκε με τον ΚΑΝ.(ΕΚ) 
5/2001 της 19.12.2000 (Ε2/2001) και όπως τροποποιείται 
και ισχύει κάθε φορά. 

στ) ΚΑΝ(ΕΚ)2295/2003της Επιτροπής «περί λεπτομερών 
κανόνων για την εφαρμογή του ΚΑΝ. (ΕΟΚ) 1907/1990 σχε¬ 
τικά με ορισμένες προδιαγραφές εμπορίας για τα αυγά» 
όπως τροποποιείται και ισχύει κάθε φορά, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι η θέσπιση των 
αναγκαίων συμπληρωματικών μέτρων για την εφαρμογή 
των διατάξεων των ΚΑΝ.(ΕΟΚ)1906/1990, ΚΑΝ(ΕΟΚ) 
1907/1990 του Συμβουλίου, και ΚΑΝ(ΕΟΚ)1538/1991, 
ΚΑΝ(ΕΚ)2295/2003 της Επιτροπής, όπως αυτοί ισχύουν 
κάθε φορά, όσον αφορά τις προαιρετικές ενδείξεις για 
τον τρόπο εκτροφής των πουλερικών κρεοπαραγωγής ή 

την ημερομηνία ωοτοκίας, ή και την διατροφή των ωοτό- 
κων ορνίθων, ή και την γεωγραφική καταγωγή των αυγών. 

Άρθρο 2 
Ορισμοί 

Για την εφαρμογή της παρούσας απόφασης ισχύουν οι 
παρακάτω ορισμοί: 

1. Προϊόντα «ειδικών πτηνοτροφικών εκτροφών»: Τα 
πτηνοτροφικά προϊόντα που συμμορφώνονται με τις δια¬ 
τάξεις των ΚΑΝ.(ΕΟΚ) 1538/1991 ή ΚΑΝ(ΕΚ)2295/2003 
όπως αυτοί ισχύουν κάθε φορά, όσον αφορά τον τρόπο 
εκτροφής των πουλερικών κρεοπαραγωγής ή την ημερο¬ 
μηνία ωοτοκίας ή καιτην διατροφή των ωοτόκων ορνίθων, 
ή και την γεωγραφική καταγωγή των αυγών, κατά τη δια¬ 
δικασία παραγωγής, την εμπορία, την επισήμανση και τη 
διαφήμισή τους. 

2. Διαδικασία παραγωγής πτηνοτροφικών προϊόντων 
που αφορά: 

2.1 Την παραγωγή κρέατος πουλερικών, η εκκόλαψη 
των αυγών για την παραγωγή νεοσσών, η παραγωγή/πα- 
ρασκευή ή και προμήθεια ζωοτροφών, η εκτροφή πουλε¬ 
ρικών, η σφαγή πουλερικών, ο τεμαχισμός, η συσκευα- 
σία, η μεταποίηση, η διατήρηση, η επισήμανση καθώς και 
η εισαγωγή από Τρίτες χώρες κρέατος πουλερικών. 

2.2. Την παραγωγή αυγών ορνίθων, Η παραγωγή/παρα- 
σκευή ή και προμήθεια ζωοτροφών, η εκτροφή των ορνί¬ 
θων, η συλλογή, η ωοσκόπηση, η συσκευασία καθώς και 
η επισήμανση των αυγών. 

3. Εμπορία πτηνοτροφικών προϊόντων: η κατοχή ή έκ¬ 
θεση προς πώληση, η διάθεση προς πώληση, η πώληση, 
η παράδοση ή κάθε άλλος τρόπος διάθεσης στο εμπόριο. 

4. Εκμετάλλευση/Επιχείρηση: φυσικό ή νομικό πρόσω¬ 
πο που συμμετέχει στις διαδικασίες παραγωγής ή και 
εμπορίας πτηνοτροφικών προϊόντων. 

5. Επισήμανση: οι μνείες, ενδείξεις, εμπορικά ή βιομη¬ 
χανικά σήματα, εικόνες ή σύμβολα, ταινίες, που αναφέ- 
ρονται σε ενδείξεις του Άρθρου 10 της παρούσας και επι¬ 
τίθενται ή φέρονται σε κάθε συσκευασία, έγγραφο, πινα¬ 
κίδα ή ετικέτα που συνοδεύει πτηνοτροφικά προϊόντα. 

6. Διαφήμιση: κάθε ανακοίνωση που γίνεται στα πλαίσια 
εμπορικής, βιομηχανικής, βιοτεχνικής ή επαγγελματικής 
δραστηριότητας με στόχο την προώθηση της διάθεσης 
πτηνοτροφικών προϊόντων. 

7. Πιστοποιητικό: έγγραφο που εκδίδεται μόνο για τους 
σκοπούς της εμπορίας, σύμφωνα με τον κανονισμό πι¬ 
στοποίησης του ΟΠΕΓΕΠ, πιστοποιεί ότι τα προϊόντα ει¬ 
δικών πτηνοτροφικών εκτροφών που τίθενται σε εμπορία 
συμμορφώνονται με τις σχετικές απαιτήσεις των 
ΚΑΝ.(ΕΟΚ) 1538/1991 ή ΚΑΝ (ΕΚ)2295/2003 και δίνει τη 
δυνατότητα χρησιμοποίησης του σήματος πιστοποίησης 
του ΟΠΕΓΕΠ. 

8. Βεβαίωση: έγγραφο που χορηγείται σε κάθε εκμε- 
τάλλευση/επιχείρηση που συμμετέχει στις διαδικασίες 
παραγωγής προϊόντων ειδικών πτηνοτροφικών εκτρο¬ 
φών και συμμορφώνεται με τις σχετικές απαιτήσεις των 
ΚΑΝ(ΕΟΚ) 1538/1991 ή ΚΑΝ(ΕΚ) 2295/2003, των μέτρων 
που θεσπίζονται με την παρούσα απόφαση καθώς και με 
τις απαιτήσεις που αναφέρονται στον κανονισμό πιστο¬ 
ποίησης του ΟΠΕΓΕΠ και το οποίο παρέχεται για πάσα 
χρήση, εκτός της περίπτωσης της εμπορίας. 

9. Σύμβαση ελέγχου: το νομικό έγγραφο που συνάπτε- 
ται μεταξύ του ΟΠΕΓΕΠ καιτου νόμιμου εκπροσώπου κά¬ 
θε εκμετάλλευσης /επιχείρησης που συμμετέχει στις δια¬ 
δικασίες παραγωγής ή και εμπορίας προϊόντων ειδικών 


πτηνοτροφικών εκτροφών και με το οποίο, ο πρώτος εκ 
των συμβαλλομένων αναλαμβάνει το έργο του ελέγχου 
και της πιστοποίησης και ο δεύτερος τις δεσμεύσεις και 
υποχρεώσεις που απορρέουν από την κοινοτική και εθνι¬ 
κή νομοθεσία καθώς και τον κανονισμό πιστοποίησης του 
ΟΠΕΓΕΠ. 

10. Παρτίδα στην περίπτωση της εισαγωγής από Τρίτες 
χώρες: ποσότητα κρέατος πουλερικών η οποία καλύπτε¬ 
ται από ένα ενιαίο πιστοποιητικό, μεταφέρεται με το ίδιο 
μέσο και προέρχεται από την ίδια Τρίτη χώρα. 

Άρθρο 3 

Πεδίο Εφαρμογής 

Υπό το παρόν σύστημα ελέγχου τίθενται υποχρεωτικά 
όλες οι εκμεταλλεύσεις/επιχειρήσεις που συμμετέχουν 
στις διαδικασίες παραγωγής ή και εμπορίας πτηνοτροφι¬ 
κών προϊόντων. 

Το σύστημα ελέγχου που καθορίζεται με την παρούσα 
δεν αφορά τις υποχρεωτικές ή άλλες προαιρετικές ενδεί¬ 
ξεις που απορρέουν από την κείμενη κοινοτική και εθνική 
νομοθεσία. 

Άρθρο 4 
Αρμόδιες Αρχές 

1. Το Υπουργείο Αγροτικής Ανάπτυξης και Τροφίμων 
δια της Γ ενικής Δ/νσης Ζωικής Παραγωγής ασκείτηνεπο- 
πτεία του συστήματος ελέγχου στο σύνολό του και προ¬ 
βαίνει σε: 

- Κοινοποίηση στην Ε.Ε. και στα άλλα κράτη - μέλη της 
Ε.Ε. των στοιχείων που προβλέπονται από τους 
ΚΑΝ.(ΕΟΚ) 1906/1990 άρθρο 8 παρ 2, 1907/1990 άρθρο 
18παρ.1 και άρθρο 22 παρ. 1, ΚΑΝ (ΕΚ) 2295/2003 άρθρο 
29 παρ.2 σημεία γ,δ,ε,στ σε ότι αφορά το πεδίο εφαρμο¬ 
γής της παρούσας, και 1538/1991 άρθρο 10 παρ. 4,5 και 
άρθρο 11 παρ.4. 

- Εκπροσώπηση σε ευρωπαϊκά, κοινοτικά ή διεθνή όρ¬ 
γανα ή οργανισμούς. 

- Ελέγχους οσάκις απαιτείται, στις εκμεταλλεύσεις/επι- 
χειρήσεις του άρθρου 3 της παρούσας, στο πλαίσιο της 
εποπτείαςτου. 

2. Ως αρμόδια Ελέγχουσα Αρχή κατά την έννοια του άρ¬ 
θρου 12του ΚΑΝ.(ΕΟΚ)1538/1991 της Επιτροπής καιτου 
άρθρου 24 του ΚΑΝ.(ΕΚ)2295/2003 της Επιτροπής, ορί¬ 
ζεται ο Οργανισμός Πιστοποίησης και Επίβλεψης Γεωρ¬ 
γικών Προϊόντων (ΟΠΕΓΕΠ), με το διακριτικό τίτλο 
ΑΟΒΟΟΕΒΤ, ο οποίος εδρεύει στην Αθήνα. 

3. Ο Οργανισμός Πιστοποίησης και Επίβλεψης Γεωργι¬ 
κών Προϊόντων (Ο.Π.Ε.ΓΕ.Π.) με τον διακριτικό τίτλο 
ΑΟΒΟΟΕΒΤ, ασκεί τις παρακάτω αρμοδιότητες: 

α) Ελέγχει τα πτηνοτροφικά προϊόντα που τίθενται σε 
εμπορία και φέρουν στην επισήμανσή τους τις ενδείξεις 
που αναφέρονται στο άρθρο 10 της παρούσας και είναι 
υπεύθυνος μόνο για τον έλεγχο της ορθής χρήσης των 
προαναφερθέντων ενδείξεων ή καισημάτωντου ΟΠΕΓΕΠ. 

β) Πιστοποιεί τα πτηνοτροφικά προϊόντα που συμμορ¬ 
φώνονται με τις σχετικές απαιτήσεις των ΚΑΝ.(ΕΟΚ) 
1538/1991 ή ΚΑΝ (ΕΚ)2295/2003 και της παρούσας και 
φέρουν ενδείξεις που καθορίζονται στο άρθρο 10 της πα¬ 
ρούσας και χορηγείτο σχετικό Πιστοποιητικό και το σήμα 
πιστοποίησης του ΟΠΕΓΕΠ. 

γ) Διενεργεί τακτικούς και εκτάκτους ελέγχους στις εκ- 
μεταλλεύσεις/επιχειρήσειςτου άρθρου 3 της παρούσας, 
σύμφωνα με το άρθρο 7 της παρούσας. 

δ) Καταρτίζει και τηρεί ενημερωμένα μητρώα σύμφωνα 
με το άρθρου 8 της παρούσας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23681 


ε) Εκπονεί και εκδίδει τους Κανονισμούς Πιστοποίησης 
προϊόντων ειδικών πτηνοτροφικών εκτροφών, σύμφωνα 
με το άρθρο 40 του Ν. 2637/1998. 

στ) Εισηγείται για την έκδοση της σχετικής άδειας εισα¬ 
γωγής που αναφέρεται στο άρθρο 11 της παρούσας. 

Άρθρο 5 

Αναγραφή της καταγωγής των αυγών 
Για την εφαρμογή της αναγραφής της καταγωγής των 
αυγών και με βάση την παράγραφο 2 του άρθρου 15 του 
ΚΑΝ (ΕΚ) 2295/2003, ορίζεται ότι οι ενδείξεις που χρησι¬ 
μοποιούνται αναφέρονται στην οικεία Νομαρχιακή Αυτο¬ 
διοίκηση που βρίσκεταιη μονάδαεκτροφήςτου αιτούντα. 
Γιατο σκοπό αυτό χρησιμοποιούνται οι ονομασίες των νο¬ 
μών ή/και οι κωδικοί της ΕΣΥΕ. 

Άρθρο 6 

Διαδικασία ένταξης Εκμεταλλεύσεων/Επιχειρήσεων στο 
Σύστημα Ελέγχου και Πιστοποίησης 

1. Με εξαίρεση τα καταστήματα λιανικής ή και χονδρικής 
πώλησης κάθε εκμετάλλευση/επιχείρηση που επιθυμεί να 
ενταχθεί στο Σύστημα Ελέγχου και Πιστοποίησης και συμ¬ 
μετέχει στις διαδικασίες παραγωγής ή και εμπορίας προϊ¬ 
όντων ειδικών πτηνοτροφικών εκτροφών πρέπει: 

α) Να υποβάλει αίτηση στον ΟΠΕΓΕΠ. 
β) Να συνάψει σύμβαση ελέγχου με τον ΟΠΕΓΕΠ. 
γ) Να γνωστοποιήσει τη δραστηριότητα αυτή σύμφωνα 
με όσα αναφέρονται στο άρθρο 9 της παρούσας. 

2. Οι εκμεταλλεύσεις/επιχειρήσεις της παρ. 1 του πα¬ 
ρόντος άρθρου παραμένουν στο σύστημα ελέγχου και πι¬ 
στοποίησης εφόσον από τους διενεργούμενους ελέγ¬ 
χους διαπιστώνεται η διαρκής συμμόρφωση με τις υπο¬ 
χρεώσεις που απορρέουν από τον ΚΑΝ (ΕΚ) 2295/2003 ή 
ΚΑΝ(ΕΟΚ) 1538/1991 κατά περίπτωση, της παρούσας 
απόφασης, και του κανονισμού πιστοποίησης ειδικών 
πτηνοτροφικών εκτροφών του ΟΠΕΓΕΠ. 

Άρθρο 7 

Διαδικασία διενέργειας ελέγχων 
1. Ο ΟΠΕΓΕΠ διενεργεί τακτικούς και έκτακτους ελέγ¬ 
χους μετά ελεγκτικάτου όργανα στις εκμεταλλεύσεις/επι- 
χειρήσειςπου έχουν ενταχθεί στο σύστημα ελέγχου και πι¬ 
στοποίησης και ειδικότερα όσον αφορά: 

α) το κρέας πουλερικών που φέρει ενδείξεις του πα¬ 
ραρτήματος 111 του ΚΑΝ.(ΕΟΚ) 1538/1991, πραγματοποιεί 
τακτικές επιθεωρήσεις στους χώρους εκτροφής πουλε¬ 
ρικών, τα σφαγεία, τεμαχιστήρια, συσκευαστήρια, μετα¬ 
ποιητικές μονάδες, εκκολαπτήρια και μονάδες παραγω¬ 
γής ζωοτροφών σύμφωνα με την παρ.3 του άρθρου 11 
του εν λόγω κανονισμού, και έκτακτες οποτεδήποτε κρι- 
θεί απαραίτητο. 

β) τα αυγά ορνίθων που φέρουν ενδείξεις σχετικές με 
την ημερομηνία ωοτοκίας, ή και τη διατροφή των ωοτό- 
κων ορνίθων που αναφέρονται στο παράρτημα I σημείο 4 
και παράρτημα IV του ΚΑΝ (ΕΚ) 2295/2003, πραγματοποι¬ 
εί τακτικές επιθεωρήσεις σύμφωνα με τις παραγράφους 
1 και 2 του άρθρου 24 του ΚΑΝ (ΕΚ) 2295/2003 και έκτα¬ 
κτες οποτεδήποτε κριθεί απαραίτητο. 

γ) τα αυγά ορνίθων που φέρουν ενδείξεις του άρθρου 
15 του ΚΑΝ (ΕΚ) 2295/2003 της Επιτροπής, πραγματο¬ 
ποιεί τακτικές επιθεωρήσεις τουλάχιστον μια φορά το 
χρόνο και έκτακτες οποτεδήποτε κριθεί απαραίτητο. 

2.0 ΟΠΕΓΕΠ διενεργεί έκτακτους ελέγχους σε εκμεταλ¬ 
λεύσεις/ επιχειρήσεις που δεν έχουν ενταχθεί στο σύστημα 
ελέγχου και πιστοποίησης κατόπιν καταγγελίας ή με οποι¬ 


ονδήποτε τρόπο γνωστοποίησης περί παράνομης χρήσης 
των ενδείξεων ή και του σήματος πιστοποίησης του ΟΠΕ¬ 
ΓΕΠ που αναφέρονται στο Άρθρο 10 της παρούσης. 

3. Ο ΟΠΕΓΕΠ διενεργεί ελέγχους κατόπιν προειδοποίη¬ 
σης ή και χωρίς προηγούμενη ειδοποίηση σε κάθε χώρο 
εμπορίας πτηνοτροφικών προϊόντων. Οι προαναφερθέ- 
ντες έλεγχοι μπορούν να έχουν είτε προληπτικό χαρακτή¬ 
ρα είτε να διενεργούνται κατόπιν καταγγελίας ή με οποι- 
ονδήποτε τρόπο γνωστοποίησης περί παράνομης χρήσης 
των ενδείξεων ή και του σήματος πιστοποίησης του ΟΠΕ¬ 
ΓΕΠ, που αναφέρονται στο Άρθρο 10 της παρούσης. 

4. Ο ΟΠΕΓΕΠ εξετάζει το διαφημιστικό υλικό πάσης φύ- 
σεως (ηλεκτρονικό, έντυπο, τηλεοπτικό, κ.λπ.) που περιέρ¬ 
χεται σε γνώση του κατόπιν καταγγελίας ή με οποιονδήποτε 
άλλο τρόπο γνωστοποίησης περί παράνομης χρήσης των 
ενδείξεων του Άρθρου 10 της παρούσας ή και του σήματος 
πιστοποίησης του ΟΠΕΓΕΠ, συντάσσει πρακτικό ελέγχου 
σύμφωνα με τον Κανονισμό Πιστοποίησηςτου ΟΠΕΓΕΠ χω¬ 
ρίς να απαιτείται η συνυπογραφή του εν λόγω πρακτικού 
ελέγχου από την ελεγχόμενη εκμετάλλευση/ επιχείρηση. 

5. Η διαδικασία, τα όργανα και οι λεπτομέρειες διενέρ¬ 
γειας των ελέγχων στις εκμεταλλεύσεις/επιχειρήσεις του 
άρθρου 3 της παρούσας που πραγματοποιεί το Υπουρ¬ 
γείο Αγροτικής Ανάπτυξης και Τροφίμων στο πλαίσιο της 
εποπτείας της παρ. 1 του άρθρου 4 της παρούσας από¬ 
φασης καθορίζονται με απόφαση του Υπουργού Αγροτι¬ 
κής Ανάπτυξης και Τροφίμων. 

6. Οι ως άνω έλεγχοι διενεργούνται σύμφωνα με τον κα¬ 
νονισμό πιστοποίησης του ΟΠΕΓΕΠ από ελεγκτικά όργα¬ 
να που εφοδιάζονται από αυτόν με ειδικά έγγραφα ταυ¬ 
τοπροσωπίας και ανάθεσης των ανωτέρω ελέγχων, όπου 
αναφέρεται σαφώς η ανάθεση του παρόντος Άρθρου. 

7. Κατά τη διενέργεια των ελέγχων της παρούσης, οι 
ελεγχόμενοι υποχρεούνται να διευκολύνουντα ελεγκτικά 
όργανα του ΟΠΕΓΕΠ ή και του Υπουργείου Αγροτικής 
Ανάπτυξης και Τροφίμων, θέτοντας στη διάθεσή τους κά¬ 
θε ζητούμενο στοιχείο ή πληροφορία που αφορά το συ¬ 
γκεκριμένο έλεγχο, όπως επίδειξη πιστοποιητικών, βεβαι¬ 
ώσεων, παραστατικών εμπορίας λογιστικών βιβλίων ή 
οποιουδήποτε άλλου σχετικού στοιχείου ζητηθεί. 

8. Οι έλεγχοι σύμφωνα με τις παραγράφους 1 και 2 και 
3 του παρόντος Άρθρου διενεργούνται από δύο (2) του¬ 
λάχιστον υπαλλήλουςτου ΟΠΕΓΕΠ καισυντάσσεταιπρα¬ 
κτικό ελέγχου, το οποίο συνυπογράφεται από τον ελεγ¬ 
χόμενο και υποβάλλεται στον ΟΠΕΓΕΠ. 

9. Η άρνηση συνυπογραφής του ως άνω πρακτικού ελέγ¬ 
χου εκ μέρους του ελεγχόμενου, θεωρείται άρνηση ελέγ¬ 
χου και συνεπάγεται την παραπομπή του στις Επιτροπές 
Διοικητικών Κυρώσεων που προβλέπονται στο άρθρο 14 
της παρούσας. Ο ελεγχόμενος μπορεί να συνυπογράφει 
στο εν λόγω πρακτικό καταγράφοντας τις επιφυλάξεις του. 

10. Ο ΟΠΕΓΕΠ χορηγεί στις εκμεταλλεύσεις/επιχειρή- 
σεις με τις οποίες έχει συνάψει σύμβαση ελέγχου Πιστο¬ 
ποιητικό ή βεβαίωση όταν διαπιστώνεται κατά τους ελέγ¬ 
χους που διενεργεί ότι οι εν λόγω εκμεταλλεύσεις/επιχει- 
ρήσεις συμμορφώνονται με τις διατάξεις της κείμενης 
κοινοτικής και εθνικής νομοθεσίας και του κανονισμού πι¬ 
στοποίησης του ΟΠΕΓΕΠ. 

11. Το Πιστοποιητικό που χορηγεί ο ΟΠΕΓΕΠ δίνειτο δι¬ 
καίωμα στις εκμεταλλεύσεις/επιχειρήσεις που θέτουν σε 
εμπορία προϊόντα ειδικών πτηνοτροφικών εκτροφών να 
χρησιμοποιούν στην επισήμανσή τους ή στη διαφήμισή 
τους τις ενδείξεις του άρθρου 10 της παρούσας ή και το 
σήμα πιστοποίησης του ΟΠΕΓΕΠ. 

12. Η βεβαίωση που χορηγεί ο ΟΠΕΓΕΠ δίνειτο δικαίω¬ 
μα στις εκμεταλλεύσεις/επιχειρήσεις που συμμετέχουν 
στις διαδικασίες παραγωγής προϊόντων ειδικών πτηνο- 
τροφικών εκτροφών να αποδεικνύουν ότι συμμορφώνο¬ 
νται με τις σχετικές διατάξεις των ΚΑΝ (ΕΟΚ) 1538/1991 ή 
ΚΑΝ (ΕΚ) 2295/2003 κατά περίπτωση καθώς και με τα μέ¬ 
τρα που θεσπίζονται με την παρούσα απόφαση. 

Άρθρο 8 

Τήρηση μητρώων 

1. Ο ΟΠΕΓΕΠ καταρτίζει και τηρεί ενημερωμένα μη¬ 
τρώα των ελεγχόμενων εκμεταλλεύσεων/επιχειρήσεων 
που δικαιούνται να χρησιμοποιούν τις ενδείξεις που ανα- 
φέρονται στο Άρθρο 10 της παρούσης, καθώς και μη¬ 
τρώο των προϊόντων ειδικών πτηνοτροφικών εκτροφών 
που έχουν τεθεί σε εμπορία. 

2. Η εγγραφή στα μητρώα πραγματοποιείται, εφόσον η 
εκμετάλλευση/επιχείρηση έχει συνάψει σύμβαση ελέγχου 
με τον ΟΠΕΓΕΠ και έχει τακτοποιήσει έναντι αυτού τις οι- 
κονομικέςτηςυποχρεώσειςτου Άρθρου 12της παρούσης. 

3. Η Αρμόδια Ελέγχουσα Αρχή κοινοποιεί αντίγραφα 
των μητρώων της παρ.1 του παρόντος άρθρου στις αρ¬ 
μόδιες εποπτεύουσες υπηρεσίες του Υπουργείου Αγρο¬ 
τικής Ανάπτυξης και Τροφίμων, μέχρι το τέλος Νοεμβρί¬ 
ου κάθε έτους. 

Άρθρο 9 
Γνωστοποίηση 

1. Οι εκμεταλλεύσεις/επιχειρήσεις που έχουν ενταχθεί 
στο σύστημα ελέγχου ή και πιστοποίησης του ΟΠΕΓΕΠ, 
οφείλουν εντός 20 ημερών από την ημερομηνία σύναψης 
σύμβασης ελέγχου με τον ΟΠΕΓΕΠ, να γνωστοποιούν τη 
δραστηριότητάτους στις Δ/νσεις Γεωργίας ή Αγροτικής 
Ανάπτυξης των Νομαρχιακών Αυτοδιοικήσεων της έδρας 
της εκμετάλλευσης/επιχείρησης. 

2. Το έντυπο γνωστοποίησης περιλαμβάνει τουλάχι¬ 
στον τα στοιχεία που αναφέρονται στο υπόδειγμα I, που 
αποτελεί αναπόσπαστο μέρος της παρούσας και μπορεί 
να τροποποιείται με απόφαση του Υπουργού Αγροτικής 
Ανάπτυξης και Τροφίμων. 

3. Κάθε αλλαγή στα δηλωθέντα στοιχεία πρέπει να γνω¬ 
στοποιείται εντός 10 ημερών στις ορισθείσες, στην παρ. 1 
του παρόντος άρθρου, Υπηρεσίες. 

Άρθρο 10 

Επισήμανση - διαφήμιση πτηνοτροφικών προϊόντων 

Για την επισήμανση ή διαφήμιση των πτηνοτροφικών 
προϊόντων ισχύουν τα παρακάτω: 

• Τα πτηνοτροφικά προϊόντα μπορούν να τίθενται σε 
εμπορία ή και να διαφημίζονται με τη χρησιμοποίηση των 
ενδείξεων που αναφέρονται στο τρόπο εκτροφής των 
πουλερικών κρεοπαραγωγής (άρθρο 10 του ΚΑΝ.(ΕΟΚ) 
1538/1991) ή στην ημερομηνία ωοτοκίας, ή και στη δια¬ 
τροφή των ωοτόκων ορνίθων, ή και στη γεωγραφική κα¬ 
ταγωγή των αυγών (άρθρα 12,14,15 του ΚΑΝ(ΕΚ) 
2295/2003), μόνον εφόσον συ μμορφώνονται με τις διατά¬ 
ξεις της παρούσας, των σχετικών κοινοτικών κανονισμών 
και του κανονισμού πιστοποίησης του ΟΠΕΓΕΠ. 

• Στην επισήμανση ή τη διαφήμιση των εν λόγω προϊό¬ 
ντων επιτρέπεται να χρησιμοποιούνται μόνον οι ενδείξεις 
του παραρτήματος III του ΚΑΝ.(ΕΟΚ)1538/1991, ή του 
άρθρου 15 ή και του παραρτήματος I σημείο 4 ή και του 
παραρτήματος IV του ΚΑΝ(ΕΚ) 2295/2003 καθώς και τα 
σήματα που προβλέπονται στον Κανονισμό Πιστοποίη¬ 
σης του ΟΠΕΓΕΠ. 


Άρθρο 11 
Εισαγωγές 

1. Η εισαγωγή από Τρίτες Χώρες και διάθεση στην αγο¬ 
ρά κρέατος πουλερικών με ενδείξεις του άρθρου 10 της 
παρούσας επιτρέπεται μόνο εφόσον έχει εκδοθεί σχετική 
άδεια από την αρμόδια Δ/νση της Γ εν. Δ/νσης Ζωικής Πα¬ 
ραγωγής του Υπουργείου Αγροτικής Ανάπτυξης και Τρο¬ 
φίμων κατόπιν σχετικής εισήγησης του ΟΠΕΓΕΠ. Η άδεια 
αφορά μια συγκεκριμένη παρτίδα όπως αυτή ορίζεται στο 
Άρθρο 2 της παρούσης. Σε περίπτωση εισαγωγής νέας 
παρτίδας απαιτείται νέα άδεια. 

2. Για τη χορήγηση της άδειας, η ενδιαφερόμενη εκμε- 
τάλλευση/επιχείρηση πριν από την διαδικασία εισαγωγής 
του κρέατος πουλερικών που φέρει σήμανση του παραρ¬ 
τήματος III του ΚΑΝ(ΕΟΚ)1538/1991, πρέπει να υποβάλ¬ 
λει στην υπηρεσία της παραπάνω παραγράφου μέσω του 
ΟΠΕΓΕΠ τα εξής: 

• Αίτηση στην οποία θα αναφέρεται μεταξύ των άλλων η 
χώρα, το είδος και η ποσότητα των προϊόντων που πρόκει¬ 
ται να εισαχθούν, η περιοχή, η μονάδα προέλευσης των 
προϊόντων καθώς και τα στοιχεία των αποθη κευτικών εγκα¬ 
ταστάσεων στην Ελλάδα ή και διακίνησης των προϊόντων. 

• το πιστοποιητικό και τον κατάλογο που προβλέπεται 
στο άρθρο 13 του ΚΑΝ.(ΕΟΚ)1538/1991 προκειμένου να 
τεκμηριωθεί η τήρηση των απαιτούμενων προϋποθέσεων 
όσον αφορά τις διαδικασίες παραγωγής των εν λόγω 
προϊόντων στην Τρίτη Χώρα. 

• Ο ΟΠΕΓΕΠ μετά από έλεγχο των υποβληθέντων στοι¬ 
χείων διαβιβάζει αυτά μαζί με σχετική εισήγηση στην αρ¬ 
μόδια Δ/νση της παρ. 1 για της δικές της ενέργειες. 

Το έγγραφο έκδοσης της άδειας εισαγωγής κοινοποιεί¬ 
ται στον ΟΠΕΓΕΠ. 

3. Η παραπάνω άδεια εισαγωγής ελέγχεται από τις αρ¬ 
μόδιες κτηνιατρικές αρχές κατά το στάδιο του τελωνι¬ 
σμού. Σε περίπτωση που το προϊόν δεν συνοδεύεται από 
την εν λόγω άδεια εισαγωγής, μπορεί να διατεθεί στην κα¬ 
τανάλωση εφ’ όσον αφαιρεθούν οι ενδείξεις ή η αναφορά 
στις ενδείξεις του άρθρου 10 της παρούσας με ευθύνη και 
έξοδα του ενδιαφερομένου επιχειρηματία. 

4. Εφόσον εγκριθεί η αίτηση εισαγωγής κρέατος που¬ 
λερικών ειδικών πτηνοτροφικών εκτροφών και η ενδια¬ 
φερόμενη εκμετάλλευση/επιχείρηση προχωρήσει στην 
εισαγωγή, τότε υπάγεται στο πεδίο εφαρμογής του άρ¬ 
θρου 3 της παρούσας και μεταξύ των άλλων υποχρεώσε- 
ών της οφείλει να τηρεί αρχεία για τις ποσότητες, τις ημε¬ 
ρομηνίες αποστολής και τα ονόματα των αγοραστών. Σε 
περίπτωση που η ίδια επιχείρηση προχωρεί και σε λιανι¬ 
κή πώληση, τηρούνται αρχεία μόνον όσο αφορά τις πο¬ 
σότητες και τις ημερομηνίες πώλησης. Τα αρχεία αυτά 
πρέπει να τίθενται στη διάθεση των ελεγκτικών οργάνων 
του Ο.Π.Ε.ΓΕ.Π. καθώς και της αρμόδιας εποπτεύουσας 
αρχής. 

Άρθρο 12 

Κόστος υπηρεσιών ΟΠΕΓΕΠ 

Σύμφωνα με την παρούσα απόφαση: 

1. Το κόστοςτων υπηρεσιώντου ΟΠΕΓΕΠ που θεσπίζο¬ 
νται με την παρούσα απόφαση, η διαδικασία είσπραξης 
καθώς και κάθε άλλη σχετική λεπτομέρεια καθορίζονται 
με απόφαση του Δ.Σ. του ΟΠΕΓΕΠ, σύμφωνα με την πε¬ 
ρίπτωση (η) του άρθρου 35 του Ν. 2637/1998. 

2. Τα ανωτέρω ποσά καταβάλλονται για να καλύψουντο 
κόστος των παρεχόμενων υπηρεσιών του ΟΠΕΓΕΠ και 
δεν έχουν κερδοσκοπικό χαρακτήρα. 

Άρθρο 13 
Κυρώσεις 

1. Εφόσον κατά τη διενέργεια των ελέγχων της παρού¬ 
σας, σε εκμεταλλεύσεις/ επιχειρήσεις που έχουν ενταχθεί 
στο σύστημα ελέγχου και πιστοποίησης, διαπιστωθούν 
παρατυπίες όπως: 

α) δήλωση ανακριβών στοιχείων εκ μέρους της εκμε- 
τάλλευσης/επιχείρησης, 

β) πλημμελής τήρηση των όρων που καθορίζονται στη 
σύμβαση ελέγχου, στον κανονισμό πιστοποίησης του 
ΟΠΕΓΕΠ ή/ και σε άλλες γραπτές δεσμεύσεις, 

γ) καθυστέρηση στη γνωστοποίηση των στοιχείων όπως 
προβλέπεται στο άρθρο 9 της παρούσας απόφασης, 

ο ΟΠΕΓΕΠ προβαίνει σε έγγραφη επίπληξη και καθορί¬ 
ζει χρονικό όριο για την διενέργεια διορθωτικών ενεργει¬ 
ών από την ελεγχόμενη εκμετάλλευση/επιχείρηση. 

Εφόσον η εκμετάλλευση/επιχείρηση δεν συμμορφωθεί 
εντός του ως άνω καθοριζόμενου από τον ΟΠΕΓΕΠ χρο¬ 
νικού διαστήματος, επιβάλλεται πρόστιμο μέχρι 1500 ευ¬ 
ρώ με την διαδικασία που περιγράφεται στο άρθρο 14 της 
παρούσας. 

2. Εφόσον κατά τη διενέργεια των ελέγχων της παρού¬ 
σας, σε εκμεταλλεύσεις/επιχειρήσεις που έχουν ενταχθεί 
στο σύστημα ελέγχου και πιστοποίησης διαπιστωθούν πα¬ 
ραβάσεις της κείμενης κοινοτικής και εθνικής νομοθεσίας, 
επιβάλλονται οι παρακάτω διοικητικές κυρώσεις, με την 
διαδικασία του άρθρου 14 της παρούσας, ως ακολούθως: 

2.1 Στην περίπτωση που διαπιστώνονται παραβάσεις 
όσον αφορά: 

Την τήρηση των διατάξεων των ΚΑΝ(ΕΟΚ)1538/1991 ή 
ΚΑΝ(ΕΚ) 2295/2003 που αφορούν τις διαδικασίες παρα¬ 
γωγής προϊόντων ειδικών πτηνοτροφικών εκτροφών 
όπως αυτές αναφέρονται στο Άρθρο 2 της παρούσης επι¬ 
βάλλεται η κάτωθι κύρωση: 

• Άμεση αφαίρεση του δικαιώματος χρησιμοποίησης 
των ενδείξεων του Άρθρου 10 της παρούσης σε πτηνο- 
τροφικά προϊόντα που πρόκειται να τεθούν σε εμπορία ή 
και να διαφημιστούν με τις παραπάνω ενδείξεις. 

2.2 Στην περίπτωση που διαπιστώνονται παραβάσεις 
όσον αφορά: 

Την τήρηση της ορθής χρήσης των ενδείξεων και σημά¬ 
των που αναφέρονται στο άρθρο 10 της παρούσας, επι¬ 
βάλλεται η κάτωθι κύρωση: 

• Άμεση αφαίρεση των ενδείξεων και σημάτων του άρ¬ 
θρου 10 της παρούσας από τα πτηνοτροφικά προϊόντα που 
τυχόν τέθηκαν σε εμπορία ή και διαφημίστηκαν, με έξοδα 
και ευθύνη της εκμετάλλευσης /επιχείρησης που τοποθέ¬ 
τησε τα εν λόγω προϊόντα στην αγορά ή τα διαφήμισε. 

2.3 Σε κάθε περίπτωση της παραγράφου 2.1 και 2.2 επι¬ 
βάλλεται πρόστιμο, ανάλογο με τη βαρύτητα της παράβα¬ 
σης και του κύκλου εργασιών της εκμετάλλευσης/επιχεί- 
ρησης, μέχρι 15.000 ευρώ. Σε περίπτωση υποτροπής εντός 
τριετίας από την ημερομηνία επικύρωσης της ποινής, το εν 
λόγω πρόστιμο δύναται να αυξηθεί μέχρι 30.000 ευρώ. 

2.4 Στην περίπτωση διαπίστωσης παραβάσεων σε εκμε- 
ταλλεύσεις/επιχειρήσεις που δεν έχουν ενταχθεί στο σύ¬ 
στημα ελέγχου και πιστοποίησης, και ειδικότερα: 

α) Εμπορία ή και διαφήμιση πτηνοτροφικών προϊόντων 
που δεν έχουν παραχθεί σύμφωνα με τις απαιτήσεις της 
παρούσας απόφασης και των σχετικών κανονισμών και 
φέρουν τις ενδείξεις ή και τα σήματα του ΟΠΕΓΕΠ που 
αναφέρονται στο άρθρο 10 της παρούσας ή και 

β) Εμπορία ή και διαφήμιση κρέατος και προϊόντων κρέ¬ 
ατος πουλερικών με τη χρησιμοποίηση των ενδείξεων ή 


και των σημάτων του ΟΠΕΓΕΠ που αναφέρονται στο άρ¬ 
θρο 10 της παρούσας, που εισήχθησαν από τρίτες χώρες 
χωρίς τηντήρηση των διαδικασιών που προβλέπονται στο 
άρθρο 11 της παρούσας απόφασης, 

επιβάλλονται οι κάτωθι κυρώσεις: 

I) άμεση αφαίρεση των ενδείξεων και σημάτων του άρ¬ 
θρου 10 της παρούσας για όλη τη παρτίδα ή για όλα τα 
προϊόντα τα οποία φέρουν τις ανωτέρω ενδείξεις, με έξο¬ 
δα και ευθύνη της επιχείρησης που έθεσε τα εν λόγω 
προϊόντα σε εμπορία ή και 

II) άμεση απόσυρση των ενδείξεων και σημάτωντου άρ¬ 
θρου 10 της παρούσας από οποιοδήποτε διαφημιστικό 
υλικό που φέρει τις ανωτέρω ενδείξεις ή και σήματα, με 
έξοδα και ευθύνη της επιχείρησης που εξέδωσε το εν λό¬ 
γω διαφημιστικό υλικό ή και 

III) πρόστιμο μέχρι 45.000 ευρώλαμβάνοντας υπόψη το 
μέγεθος της παρτίδας των προϊόντων ή και το διαφημι¬ 
στικό υλικό που χρησιμοποιήθηκε, τη διάρκεια της εμπο¬ 
ρίας ή και της διαφήμισης και το κύκλο εργασιών της επι¬ 
χείρησης που αφορά τα εν λόγω προϊόντα. 

2.5 Στις περιπτώσεις άρνησης ή παρεμπόδισης ή/και 
εξαπάτησης των εντεταλμένων οργάνων ελέγχου κατά 
την άσκηση των καθηκόντων τους, επιβάλλεται πρόστιμο 
μέχρι 30.000 ευρώ, λαμβάνοντας υπόψη τον κύκλο εργα¬ 
σιών τη επιχείρησης. 

3. Σε όλες τις ανωτέρω περιπτώσεις ο ΟΠΕΓΕΠ δύναται 
να προσφύγει στα αρμόδια δικαστήρια, αξιώνοντας απο¬ 
ζημίωση. 

4. Σε όλες τις περιπτώσεις παρατυπιών που η εκμετάλ¬ 
λευση/ επιχείρηση δεν συμμορφώνεται εντός του καθορι¬ 
ζόμενου από τον ΟΠΕΓΕΠ χρονικού διαστήματος ή και 
παραβάσεων, ο ΟΠΕΓΕΠ, διατηρείτο δικαίωμα προσωρι¬ 
νής ή και οριστικής διαγραφής των ελεγχομένων εκμε- 
ταλλεύσεων/επιχειρήσεων, καθώς και των πιστοποιημέ¬ 
νων προϊόντων τους από τα αντίστοιχα μητρώα, που προ- 
βλέπονται στο άρθρο 8 της παρούσας. 

5. Τα παραπάνω πρόστιμα εισπράττονται κατά τις δια¬ 
τάξεις του Κώδικα Δημοσίων Εσόδων (ΚΕΔΕ) και αποτε¬ 
λούν έσοδα του Κρατικού Προϋπολογισμού. 

6. Η επιβολή των ανωτέρω κυρώσεων γίνεται ανεξάρτη¬ 
τα από άλλες ποινές ή διοικητικές κυρώσεις που προβλέ- 
πονται από την ισχύουσα νομοθεσία. 

Άρθρο 14 

Σύσταση Επιτροπών Εξέτασης Παρατυπιών και Παραβά¬ 
σεων (ΕΠ&Π) και Διαδικασία Επιβολής Διοικητικών Κυ¬ 
ρώσεων και Προστίμων 

1. Για την εφαρμογή των διατάξεων των άρθρων 10 του 
ΚΑΝ.(ΕΟΚ) 1906/1990 και 21 του ΚΑΝ.(ΕΟΚ) 1907/1990 
συστήνονται οι παρακάτω επιτροπές: 

- Α'βάθμια Επιτροπή Εξέτασης Παρατυπιών και Παρα¬ 
βάσεων που συγκροτείται από: 

α) Τον προϊστάμενο τμήματος της αρμόδιας υπηρεσίας 
του Υπουργείου Αγροτικής Ανάπτυξης και Τροφίμων ως 
Πρόεδρο, με τον αναπληρωτή του, που ορίζονται από τον 
Γεν. Γραμματέα του Υπουργείου Αγροτικής Ανάπτυξης 
και Τροφίμων. 

β) Έναν υπάλληλο κατηγορίας ΠΕ της Δ/νσης Νομοπα¬ 
ρασκευαστικού Έργου και Νομικών Υποθέσεων του 
Υπουργείου Αγροτικής Ανάπτυξης και Τροφίμων, με τον 
αναπληρωτή του που ορίζονται από τον Γ εν. Γ ραμματέα 
του Υπουργείου Αγροτικής Ανάπτυξης και Τροφίμων. 

γ) Έναν υπάλληλο του Ο Π Ε ΓΕΠ με τον αναπλη ρωτή του 
που προτείνονται από τον Δ/ντα Σύμβουλο. 

- Δευτεροβάθμια Επιτροπή Εξέτασης Παρατυπιών και 
Παραβάσεων, που συγκροτείται από: 

α) 'Ενα Δ/ντή του Υπουργείου Υπουργείου Αγροτικής 
Ανάπτυξης και Τροφίμων ως Πρόεδρο, με τον αναπληρω¬ 
τή του, που ορίζονται από το Γεν. Γραμματέα του Υπουρ¬ 
γείου Αγροτικής Ανάπτυξης και Τροφίμων. 

β) Τον προϊστάμενο της Δ/νσης Νομοπαρασκευαστικού 
Έργου και Νομικών Υποθέσεων του Υπουργείου Αγροτι¬ 
κής Ανάπτυξης και Τροφίμων, με τον αναπληρωτή του 
που ορίζονται από τον Γεν. Γραμματέα του Υπουργείου 
Αγροτικής Ανάπτυξης και Τροφίμων. 

γ) Έναν διευθυντή του ΟΠΕΓΕΠ με τον αναπληρωτή 
του που προτείνονται από τον Δ/ντα Σύμβουλο. 

Χρέη Γραμματέα στις παραπάνω Επιτροπές εκτελεί 
υπάλληλος του ΟΠΕΓΕΠ που προτείνεται με τον αναπλη¬ 
ρωτή του από το Δ/ντα Σύμβουλο του ΟΠΕΓΕΠ. 

2. Η συγκρότηση των παραπάνω Επιτροπών γίνεται με 
απόφαση του Υπουργού Αγροτικής Ανάπτυξης και Τρο¬ 
φίμων με την οποία ορίζεται και η θητεία τους. Για την 
αντικατάσταση των μελών κατά τη διάρκεια της θητείας 
τους, τη σύνθεση, συνεδριάσεις, λειτουργία και τη λήψη 
αποφάσεων, εφαρμόζονται οι διατάξεις της παρ.6 του 
άρθρου 13 και των άρθρων 14 και 15 του Ν. 2690/1999 (Α' 
45) όπως ισχύει κάθε φορά. 

2.1 Εφόσον κατά τη διενέργεια των προβλεπόμενων 
από το Άρθρο 7 της παρούσας ελέγχων διαπιστωθούν πα¬ 
ρατυπίες της κείμενης νομοθεσίας, εθνικής και κοινοτι¬ 
κής και οι οποίες δεν αρθούν σύμφωνα με τις διαδικασίες 
που προβλέπονται στην παρ.1 το άρθρου 13 της παρού- 
σης τότε το πρακτικό ελέγχου καθώς και τα σχετικά έγ¬ 
γραφα διαβιβάζονται από τον ΟΠΕΓΕΠ στον πρόεδροτης 
Α' βάθμιας Επιτροπής ΕΠκΠ. 

2.2 Εφόσον κατά τη διενέργεια των προβλεπόμενων 
από το Άρθρο 7 της παρούσας ελέγχων διαπιστωθούν πα¬ 
ραβάσεις της κείμενης νομοθεσίας, εθνικής και κοινοτι¬ 
κής ,το πρακτικό ελέγχου διαβιβάζεται στον πρόεδρο της 
Α'βάθμιας Επιτροπής ΕΠκΠ. 

3. Η Α'βάθμια Επιτροπή ΕΠκΠ συγκαλείται από τον Πρό¬ 
εδρο της εντός 20 ημερών από την κοινοποίηση του Πρα¬ 
κτικού Ελέγχου στον Πρόεδρο της Επιτροπής. Η Α'βάθ- 
μια Επιτροπή ΕΠκΠ έχει αρμοδιότητα να κρίνει και να επι¬ 
βάλλει τις κυρώσεις του άρθρου 13 της παρούσας 
απόφασης. Στις συνεδριάσεις της Πρωτοβάθμιας Επι¬ 
τροπής ΕΠκΠ δύναται να παρίσταται ύστερα από πρό¬ 
σκληση του προέδρου της ο νόμιμος εκπρόσωπος της εκ- 
μετάλλευσης/επιχείρησης και να καταθέτει πρόσθετες 
εξηγήσεις ή στοιχεία για την κρινόμενη υπόθεσή του. 

Η απόφαση της Α'βάθμιας Επιτροπής ΕΠκΠ κοινοποιεί¬ 
ται άμεσα με ευθύνη του ΟΠΕΓΕΠ στην ενδιαφερόμενη 
εκμετάλλευση/επιχείρηση με αποδεικτικό παραλαβής κα¬ 
θώς και στις αρμόδιες για την εκτέλεσή της υπηρεσίες και 
φορείς. Κατά της απόφασης της Α'βάθμιας Επιτροπής 
ΕΠκΠ μπορεί να ασκηθεί από την ενδιαφερόμενη εκμε- 
τάλλευση/επιχείρηση ένσταση εντός 15 εργάσιμων ημε¬ 
ρών από την ημερομηνία παραλαβής της απόφασης από 
την εκμετάλλευση/επιχείρηση. Η ένσταση υποβάλλεται 
στον ΟΠΕΓΕΠ και διαβιβάζεται προς εξέταση στη Β'βάθ- 
μια Επιτροπή ΕΠκΠ. 

Στις αποφάσεις της Α'βάθμιας Επιτροπής ΕΠκΠ πρέπει 
να γίνεται μνεία του δικαιώματος προσφυγής στη Β’βάθ- 
μια Επιτροπή και της σχετικής προθεσμίας. 

4. Η Β’βάθμια Επιτροπή ΕΠκΠ συγκαλείται απότον Πρό¬ 
εδρο της, εντός 15 ημερών από την παραλαβή από τον 
Ο Π ΕΓΕΠ της ένστασης της παραγράφου 3 του παρόντος 
άρθρου. 


Στις συνεδριάσεις της Β’βάθμιας Επιτροπής ΕΠκΠ δύ- 
ναται να παρίσταται, ύστερα από πρόσκληση του προέ¬ 
δρου της, ο νόμιμος εκπρόσωπος της εκμετάλλευσης/ 
επιχείρησης και να καταθέτει πρόσθετες εξηγήσεις ή 
στοιχεία για την κρινόμενη υπόθεσή του. Η απόφαση της 
Β’βάθμιας Επιτροπής ή η απόφαση της Α'βάθμιας Επι¬ 
τροπής ΕΠκΠ κατά της οποίας δεν ασκήθηκε ένσταση, 
καθίσταται οριστική ύστερα από επικύρωση της με από¬ 
φαση του Υπουργού Αγροτικής Ανάπτυξης και Τροφίμων 
κατόπιν εισήγησης της υπηρεσίας της παρ. 1 του άρθρου 
4 της παρούσας και κοινοποιείται άμεσα με ευθύνη του 
ΟΠΕΓΕΠ στην ενδιαφερόμενη εκμετάλλευση/επιχείρηση 
με αποδεικτικό παραλαβής καθώς και στις αρμόδιες υπη¬ 
ρεσίες και φορείς για την εκτέλεσή της. 

5. Σε περίπτωση που σε πρακτικό ελέγχου διαπιστω¬ 
θούν παραβάσεις ο Πρόεδρος του ΟΠΕΓΕΠ εισηγείται 
στην Αρμόδια Αρχή της παραγράφου 1 του άρθρου 4 της 
παρούσαςτην έκδοση απόφασηςτου Γ ενικού Γ ραμματέα 
του Υπουργείου Αγροτικής Ανάπτυξης και Τροφίμων για 
τη λήψη άμεσων προσωρινών μέτρων ανάλογα με τη σο¬ 
βαρότητα των παραβάσεων σε ότι αφορά τις κυρώσεις 
που προβλέπονται στις παραγράφους 2.1,2.2 καθώς και 
των εδαφίων I και II της παρ. 2.4 του Άρθρου 13 της πα¬ 
ρούσας μέχρι να κριθεί η υπόθεση στις αρμόδιες επιτρο¬ 
πές ΕΠ &Π της παρούσας. Ο ΟΠΕΓΕΠ επιβλέπει την εκτέ¬ 
λεση των προσωρινών μέτρων η οποία γίνεται με ευθύνη 
και έξοδα της ελεγχόμενης εκμετάλλευσης/επιχείρησης. 

6. Τα έξοδα λειτουργίας των Επιτροπών της παρ.1 του 
παρόντος άρθρου, οι αποζημιώσεις των μελών τους κα¬ 
θώς και του γραμματέα, καθορίζονται με απόφαση του Δι¬ 
οικητικού Συμβουλίου του ΟΠΕΓΕΠ, σύμφωνα με το άρ¬ 
θρο 35 του Ν. 2637/1998 (Α'200). 

Άρθρο 15 

Μεταβατικές Διατάξεις 

Για το χρονικό διάστημα μέχρι 3 μήνες από τη δημοσί¬ 
ευση της παρούσας απόφασης, επιτρέπεται η χρήση των 
ήδη τυπωμένων σημάτων, ταινιών, ετικετών, δακτυλίων με 
ενδείξεις, σχετικές με την ημερομηνία ωοτοκίας, ή και τη 
γεωγραφική καταγωγή των αυγών υπό τον όρο ότι οι εν¬ 
διαφερόμενος εκμεταλλεύσεις/επιχειρήσεις τίθενται άμε¬ 
σα υπό το σύστημα ελέγχου και πιστοποίησης της παρού¬ 
σας απόφασης και ενημερώνουν σχετικά τον ΟΠΕΓΕΠ. 

Άρθρο 16 
Γ ενικές Διατάξεις 

Οι διατάξεις της παρούσας δεν θίγουν τις λοιπές διατά¬ 
ξεις της Κοινοτικής και Εθνικής Νομοθεσίας που αφο¬ 
ρούν τα προϊόντα «ειδικών πτηνοτροφικών εκτροφών». 

Με απόφαση του Υπουργού Αγροτικής Ανάπτυξης και 
Τ ροφίμων που δημοσιεύεται στην Εφημερίδα της Κυβερ- 
νήσεως, ρυθμίζεται κάθε λεπτομέρεια για την εφαρμογή 
των διατάξεων της παρούσας απόφασης. 

Από τη δημοσίευση της παρούσας στην Εφημερίδα της 
Κυβερνήσεως η με αριθμ. 269281/18.7.2002 (ΦΕΚ955/Β/ 
2002) απόφαση των Υπουργών Οικονομίας και Οικονομι¬ 
κών και Γεωργίας καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

ΥΠΟΔΕΙΓΜΑ I 

ΕΝΤΥΠΟ ΓΝΩΣΤΟΠΟΙΗΣΗΣ ΔΡΑΣΤΗΡΙΟΤΗΤΑΣ ΜΟΝΑΔΩΝ 
ΕΙΔΙΚΩΝ ΠΤΗΝΟΤΡΟΦΙΚΩΝ ΕΚΤΡΟΦΩΝ 

ΚΑΝ (ΕΚ) 2295/03 η και ΚΑΝ (ΕΟΚ) 1538/91 

(η συμπλήρωση του εντύπου είναι υποχρεωτική, τα δηλούμενα στοιχεία θεωρούνται 
εμπιστευτικά και επέχει θέση Υπεύθυνης Δήλωσης) 

Πρός: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ 


Δ/ΝΣΗ ΑΓΡΟΤΙΚΗΣ ΑΝΑΠΤ ΥΞ ΗΣ/ΓΕΩΡΓΙ ΑΣ * 

*(διαγράφετε κατά περίπτωση) 

Ταχ.Δ/νση:. 


Ταχ. Κωδ. 


ΠΡΟΣΩΠΙΚΑ ΣΤΟΙΧΕΙΑ ΙΔΙΟΚΤΗΤΗ ή ΝΟΜΙΜΟΥ ΕΚΠΡΟΣΩΠΟΥ 
Ονομα:.Επώνυμο:. 


Πατρώνυμο: 


Ταχ.Δ/νση:. 

Ταχ. κωδ:. 

Επάγγελμά:. 

ΑΔΤ:. 

ΑΦΜ:.Τηλ:.Γπχ: 


ΕΙΔΟΣ ΔΡΑΣΤΗΡΙΟΤΗΤΑΣ 

Κωδικός Παραγωγού 

1)-ΠΑΡΑΓΩΓΗ ΑΥΓΩΝ 1 Γ 


Κωδικός Συσκευ/ρίου 

-ΣΥΣΚΕΥΑΣΤΗΡΙΟ ΑΥΓΩΝ I I I 


-ΕΜΠΟΡΙΑ ΑΥΓΩΝ 
(Σημειώστε με «χ» ότι σας αφορά) 

ΑΝΑΦΕΡΑΤΕ ΤΗ ΧΡΗΣΙΜΟΠΟΙΟΥΜΕΝΗ ΕΠΙΣΗΜΑΝΣΗ (ΣΕΙΣ) 

• ΗΜ/ΝΙΑ ΩΟΤΟΚΙΑΣ: 

• ΚΑΤΑΓΩΓΗΣ ΤΩΝ ΑΥΓΩΝ: 

• ΔΙΑΤΡΟΦΗΣ: 

2)-ΠΑΡΑΓΩΓΗ ΚΡΕΑΤΟΣ ΠΟΥΛΕΡΙΚΩΝ 


-ΣΦΑΓΕΙΟ 

-ΤΕΜΑΧΙΣΤΗΡΙΟ/ΤΥΠΟΠΟΙΗΤΗΡΙΟ ΚΡΕΑΤΟΣ 
-ΕΜΠΟΡΙΑ 

(Σημειώστε με «χ» ότι σας αφορά) 

-ΑΝΑΦΕΡΑΤΕ ΤΟ/ΤΑ ΕΙΔΟΣ/-Η ΤΩΝ 
ΠΟΥΛΕΡΙΚΩΝ:. 


-ΑΝΑΦΕΡΑΤΕ ΤΗ ΧΡΗΣΙΜΟΠΟΙΟΥΜΕΝΗ ΕΠΙΣΗΜΑΝΣΗ ΑΝΑΛΟΓΑ ΜΕ ΤΗ ΜΕΘΟΔΟ 
ΕΚΤΡΟΦΗΣ:. 


3)Σε κάθε περίπτωση αναφέρατε τυχόν παράλληλη παραγωγή- μεταποίηση-εμπορία συμβατικών 
προϊόντων:. 


4)Αναφέρατε τον αριθμό πρωτοκόλλου και ημερομηνία έκδοσης της άδειας λειτουργίας της 
εκμετάλλευσης/επιχείρησης καθώς και την αρχή 

έκδοσης:. 


5)Αναφέρατε την ημερομηνία υπογραφής επίβλεψης με τον ΟΠΕΓΕΠ και τον αριθμό 
σύμβασης:. 


6)Με το παρόν έντυπο δηλώνω ότι τα στοιχεία που αναγράφονται είναι αληθή και αναλαμβάνω 
την υποχρέωση να πραγματοποιώ τις δηλούμενες εργασίες σύμφωνα με τους κανόνες που 
αναφέρονται στον ΚΑΝ (ΕΚ) 2295/03 ,στον ΚΑΝ (ΕΟΚ) 1538/91,και στην παρούσα απόφαση 
όπως τροποποιούνται και ισχύουν. 

Ημερομηνία:. 

Τόπος:. 

Ο/Η Ληλών/ούσα 


(ονοματεπώνυμο) 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ 


Α/ΝΣΗ ΑΓΡΟΤΙΚΗΣ ΑΝΑΠΤΥΞΗΣ/ΓΕΩΡΓΙΑΣ 

Ημερομηνία παραλαβής:. 

Αριθμ. Πρωτ:. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























